অ্যাডাম প্যারোরে
অ্যাডাম ক্রেইগ প্যারোরে (ইংরেজি: Adam Parore; জন্ম: ২৩ জানুয়ারি, ১৯৭১) অকল্যান্ডে জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। সমগ্র খেলোয়াড়ী জীবনে ৭৮ টেস্ট ও ১৭৯টি একদিনের আন্তর্জাতিকে অংশগ্রহণ করেছেন। দলে তিনি মূলতঃ উইকেট-রক্ষকের ভূমিকায় অবতীর্ণ হতেন। ডানহাতি ব্যাটসম্যান অ্যাডাম প্যারোরে ঘরোয়া প্রথম-শ্রেণীর ক্রিকেটে অকল্যান্ড ও নর্দার্ন ডিস্ট্রিক্টসের পক্ষে প্রতিনিধিত্ব করেছেন। এছাড়াও, চেন্নাই সুপারস্টার্সের পক্ষে ইন্ডিয়ান ক্রিকেট লিগ খেলেছেন তিনি। বর্তমানে তিনি ‘অ্যাডাম প্যারোরে মর্টগেজেস’ নামের একটি আর্থিক প্রতিষ্ঠানের ব্যবস্থাপনা পরিচালকের দায়িত্ব পালন করছেন।